துடிக்கின்றது.. என்னவள்.. பெறுமதி

துடிக்கின்றது.. என்னவள்.. பெறுமதி கமல்ராஜ் துடிக்கின்றது என் காதல்.. என்னவள் எங்கே..? பெறுமதியற்றவன் காதலன்! 01.! துடிக்கின்றது என் காதல்!  வாடாத மலராக ! வயதுக்கு வந்த இதழே..! ! வாலிபம் துள்ளுதடி-எனக்குள் ! ஏதேதோ பண்ணுதடி.... ! வார்த்தைகளை உச்சரிக்க ! நாக்குத் துடித்தாலும் ! பார்வையிலே நான் மயங்கி ! புதுமையாய்ப் பார்க்கின்றேன், ! பாவாடைத் தேருன்னை. ! யாரென்று அறியாமல் ! யாசித்தாலும் ! உன்னைத்தான் நேசிக்கின்றேன். ! அட்சயப் பாத்திரமாய் ! குறையாத உன் புன்னகையில் ! புதையுண்ட காதலை ! சம்மத நீரூற்றி ! வேரோடு விழுதாக ! விருட்சமாய் வளர்த்து விடு. ! விழிகளுக்குள் விதைகளை ! பார்த்தவுடன் விதைத்து விட்டேன். ! உரமாக உன் பதிலை ! உயிராகக் கேட்கின்றேன். ! உள்ளவரை நேசிப்பேன் ! உயிராக சுவாசிப்பேன், ! சம்மதம் தந்து விட்டால் ! உனக்காக உயிர் வாழ்வேன்.! ! 02.! என்னவள் எங்கே..?! ! முகம் வாடி வருகிறது தென்றல் ! அவள் முகம் காணாது...... ! முற்றத்துக் கோலம் சிதைந்து ! எறும்புகள் விருந்துண்ணையிலே ! புள்ளிவைத்த சித்திரம் ! சிறைவைக்கப் பட்டதுவா? ! திசை மாறிய தென்றல் ! அவள் ! சடைகளை தீண்டாமல் ! சடையின் வாசம் ! சலனப் படுமே! சாமத்தியம் அறியாமல். ! தூது செல்லும் தென்றலில் ! எத்தனை தூசிக்கள்.... ! தூசிக்கள் வடிவிலும் ! அலைகின்றது துன்பங்கள். ! காத்திருக்கும் பொழுதெல்லாம் ! கற்பனையோ அவள் மீது, ! தனிமையில் மட்டும் ! கண்ணீர்தான் என்னோடு. ! காதலில் தோற்றவன் ! முழுமனிதன். ! வெற்றிகள் கண்டவன் ! அனுபவம் குறைந்தவன். ! கம்பிகள் இல்லாத சிறை வாசம் ! காதலில் மட்டும் ! அனுபவம் தன் புத்தியைத் தட்டும். ! அறியாத காதலுக்கு ! அனுபவமே வெற்றி. ! அவளைக் காணாத போது மட்டுமே ! உணர்கின்றது புத்தி.! ! 03.! பெறுமதியற்றவன் காதலன்!  இதயத்துள் மெத்தையிட்டு ! உயிரினுள் நிழல் பிடித்து ! உனக்காக காத்திருந்தேன். ! நீயோ.....! ! துணையோடு இணையாக ! என்னருகில் வந்துநின்றாய். ! கண்களில் மழையடிக்க ! கால்கள் தானாய் உதறிக்கொள்ள ! கன்னத்தில் கைகள் வந்து ! கதையேதோ பேசுதடி...! எண் திசையும் எப்படித்தான் ! என் கதை பரவியதோ..? ! தேவதாஸ் பட்டியலில் ! தேடாமல் ஒரு வாய்ப்பு ! தேடி என்னை வருகின்றது.... ! புன்னகையாய் நீ வந்து ! புயலாகச் சென்றாய் ! புழுதியெல்லாம் என்னில் குவிந்து ! தடம்மாறிப் போனேன் ! தெருவோரச் சிலையாக ! வெப்பம் தாங்கும் கள்ளிச் செடியாய் ! நீயின்றி வாழ்கின்றேன். ! வெண்மை முகிழுக்குள் ! காரிருளாய் இணைகின்றேன். ! கவலைகளை மறைத்து ! மழையாக கண்ணீர் சிந்த. ! துண்டாய் உடைத்த மனதை ! தேடி எடுப்பது எங்கே..? ! தெருவோர நாய்களெல்லாம் ! ஒன்றுசேர்ந்தது அங்கே. ! எத்தனை கேள்விகள் என்னிடம் ! உன் பெயரைக் கேட்டு ! இராணுவ இரகசியமாய் ! பூட்டி வைத்தேன் கனவோடு சேர்த்து. ! பெறுமதி இல்லாத சதங்களாய் ! எங்கோ அலைந்து திரிகின்றேன், ! நிழலைப் பிரிந்து ! நினைவோடு வாழ்கின்றேன்